Crustum de malis
Crustum de malis est tragema quod e crusto constat frustis aut pulmento malorum farto. A Germanis cum embammate vanillato, ab Anglis cum custard, a pluribus cum cramo sive et cremore glaciato apponi potest. Crustum de malis ex Europa oriri censetur, sed Mom's apple pie ("crustum de malis a matre factum") inter signa culturae Civitatum Foederatarum reputatur. Varietates huius ferculi in variis civitatibus inveniuntur, sicut tarte Tatin Francorum et apple upside-down cake Anglorum modo scriblitarum pistae; äppelsmulpaj Suecorum, apple crumble et apple charlotte Anglorum, Apfelstreuselkuchen Germanorum crustulis haud colligatis loco crusto confectis; Apfelstrudel Austrianorum et apple turnover Anglorum crusto reflexo compositis.